Ellada-Russia - Πάτρα: Εξαντλήθηκαν τα εισιτήρια για την "Λίμνη των Κύκνων"
Πάτρα: Εξαντλήθηκαν τα εισιτήρια για την "Λίμνη των Κύκνων"
Τα εισιτήρια της παράστασης Τσαϊκόφσκι «Λίμνη των Κύκνων» από τα Κρατικά Μπαλέτα Μόσχας εξαντλήθηκαν.
Η εκδήλωση, που θα πραγματοποιηθεί την Δευτέρα 10 Φεβρουαρίου, ώρα 08.30μ.μ., στο Συνεδριακό και Πολιτιστικό Κέντρο του Πανεπιστημίου Πατρών, στηρίζεται από την ομάδα πολιτισμού και επικοινωνίας Area 51.
H Λίμνη των Κύκνων, η διάσημη και διαχρονική ιστορία αγάπης με την αξεπέραστη μουσική του Πιότρ Ίλιτς Τσαϊκόφσκι, παρουσιάστηκε για πρώτη φορά στο θέατρο Μπολσόι στις 4 Μαρτίου του 1877 . Ήταν η πρώτη σύνθεση για μπαλέτο του μεγάλου συνθέτη.Ο χρόνος τον δικαίωσε. Παρόλο που αρχικά αντιμετωπίστηκε με επιφύλαξη, η συνέχεια ήταν αποθεωτική. Η Λίμνη των Κύκνων εξελίχθηκε σε ένα από τα πιο δημοφιλή έργα του που κερδίζει σταθερά χρόνο με το χρόνο μία από τις πρώτες θέσεις στην καρδιά των θεατών παγκοσμίως. Όχι μόνο θεωρείται σε κάθε εποχή μια σύγχρονη παράσταση μπαλέτου, αλλά η τρυφερή ιστορία του πρίγκιπα Ζίγκφριντ και της πριγκίπισσας Οντέτ είναι σημείο αναφοράς στο παγκόσμιο κεφάλαιο της ερωτικής θεματολογίας.
Δείτε το σχετικό video, εδώ
Λέξεις Κλειδιά: Λίμνη των Κύκνων,Πάτρα,Τουμάνοβα,Μπαλέτα,Μόσχα,Μπολσόι,Τσαϊκόφσκι